**Ministru kabineta noteikumu projekta**

**„Grozījumi Ministru kabineta 2009.gada 22.decembra noteikumos** **Nr.1517 „Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Demogrāfiskās situācijas uzlabošana, ģimenes dzīves kvalitāte un sociālais nodrošinājums ir izvirzīta kā viena no piecām Māra Kučinska vadītā MK darbības galvenajām prioritātēm. Lai nodrošinātu šīs prioritātes īstenošanu, ar Ministru prezidenta M.Kučinska 06.04.2016. rīkojumu Nr.111 tika izveidota ekspertu sadarbības platforma “Demogrāfisko lietu centrs” (turpmāk – "Demogrāfisko lietu centrs"). "Demogrāfisko lietu centra" darbības mērķis – ņemot vērā uzdevumus, kas noteikti Deklarācijā par Māra Kučinska vadītā Ministru kabineta iecerēto darbību, sniegt priekšlikumus par tautas ataudzes atbalsta pasākumu pilnveidošanu un īstenošanu Demogrāfisko lietu padomei, lai virzītu tos izskatīšanai MK."Demogrāfisko lietu centra" eksperti, analizējot pašreizējo situāciju, ir identificējuši tās jomas, kur nepieciešama operatīva rīcība ģimeņu dzīves kvalitātes uzlabošanai vai normatīvā regulējuma sistēmiskai sakārtošanai, un sagatavojuši konceptuālo ziņojumu “Par Sadarbības platformas “Demogrāfisko lietu centrs” ilgtermiņa programmu ģimeņu ar bērniem atbalstam 2018.–2020. gadā”. "Demogrāfisko lietu centra" sagatavotais ziņojums tika izskatīts 2017.gada 7.septembra Demogrāfisko lietu padomes sēdē, atbalstot 3.stratēģiskā virziena “Trešā bērna politika: īpaši atbalsta veidi daudzbērnu ģimenēm” 3.4. pasākumu saistībā ar ģimenes valsts pabalsta reformu.Labklājības ministrijas izstrādātais, valsts budžeta likumprojektu paketē iekļautais, un 2017.gada 22.novembrī Saeimā 2.lasījumā pieņemtais likumprojekts “Grozījumi Valsts sociālo pabalstu likumā” (Saeimas reģ. Nr.1066/Lp12). Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstītais priekšlikums papildu finansējumam demogrāfijas pasākumu īstenošanai („Ģimenes valsts pabalsta apmēra palielināšana”) – 2018.gadam 28 240 000 euro apmērā, 2019.gadam un turpmāk ik gadu 32 450 000 euro apmērā).Ministru kabineta 2016. gada 5. janvāra sēdes protokola Nr. 1 28. § 13. punktā dotais uzdevums saistībā ar oficiālās e-adreses ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Valsts sociālo pabalstu likuma 6.pantu ģimenes valsts pabalstu piešķir personai, kura audzina bērnu. Pabalstu piešķir par katru bērnu, kas ir vecumā no viena gada līdz 15 gadiem, vai ir vecāks par 15 gadiem, mācās vispārējās izglītības vai profesionālās izglītības iestādē un nav stājies laulībā. Šādā gadījumā pabalstu piešķir uz laiku, kamēr bērns apmeklē izglītības iestādi, bet ne ilgāk kā līdz dienai, kad viņš sasniedz 19 gadu vecumu vai stājas laulībā, kā arī pabalstu nepiešķir par bērnu, kas atbilstoši valsts vai pašvaldību finansēto vietu skaitam uzņemts profesionālās izglītības programmās un saņem stipendiju normatīvajos aktos noteiktajā kārtībā). Valsts sociālo pabalstu likuma 15.panta trešā daļa paredz, ka par otro bērnu ģimenē ģimenes valsts pabalsts ir 2 reizes, par trešo bērnu — 3 reizes, bet par ceturto un nākamajiem bērniem – 4,4 reizes lielāks nekā par pirmo bērnu ģimenē. Šā panta otrā daļa nosaka, ka ģimenes valsts pabalsta apmēru par pirmo bērnu ģimenē nosaka MK.Saskaņā ar MK 2009.gada 22.decembra noteikumu Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību” 7.punktu pabalsta apmērs par pirmo bērnu ģimenē ir 11,38 euro mēnesī. Līdz ar to patlaban ģimenes valsts pabalsta apmērs par pirmo bērnu ģimenē ir 11,38 euro mēnesī, par otro bērnu - 22,76 euro mēnesī, par trešo bērnu – 34,14 euro mēnesī, bet par ceturto un nākamajiem bērniem – 50,07 euro mēnesī.Lai no 2018.gada nodrošinātu lielāku finansiālā atbalsta sniegšanu ģimenēm, kurās ir ne mazāk kā divi bērni, papildus esošajai ģimenes valsts pabalsta sistēmai ieviešams jauns atbalsta mehānisms – piemaksa.2017.gada 22.novembrī tika pieņemts likums „Grozījumi Valsts sociālo pabalstu likumā”, kas paredz, ka par divu un vairāku bērnu vecumā no viena gada līdz 20 gadu vecumam audzināšanu pabalsta saņēmējam pie ģimenes valsts pabalsta piešķir piemaksu Ministru kabineta noteiktajā apmērā un kārtībā. Tiesības uz šo piemaksu ir par bērniem, kurus persona audzina un par kuriem tai piešķirts ģimenes valsts pabalsts. Piemaksas pie ģimenes valsts pabalsta par divu un vairāk bērnu no viena līdz 20 gadu vecumam audzināšanu apmērs par diviem bērniem ir 10 euro mēnesī, par trīs bērniem ir 66 euro mēnesī. Par katru nākamo bērnu piemaksas apmērs ir par 50 euro mēnesī lielāks nekā par iepriekšējo kopējo audzināmo bērnu skaitu ģimenē. Tas nozīmē, ka par četriem bērniem tie ir 116 euro mēnesī; par pieciem bērniem – 166 euro mēnesī; par sešiem bērniem – 216 euro mēnesī; par septiņiem bērniem – 266 euro mēnesī utml. Minētās normas stājas spēkā 2018.gada 1.martā. Valsts sociālās apdrošināšanas aģentūra aprēķina piemaksas apmēru par periodu no 2018.gada 1.marta un izmaksā to ne vēlāk kā līdz 2018. gada 30.aprīlim. Vienlaikus saskaņā ar izmaiņām Valsts sociālo pabalstu likumā no 2018.gada 1.janvāra ģimenes valsts pabalstu maksās līdz bērna 20 (šobrīd – līdz 19) gadu vecuma sasniegšanai, kamēr mācās vispārējās izglītības vai profesionālās izglītības iestādē un nav stājies laulībā. Tāpat no nākamā gada 1. janvāra pabalstu maksās arī par bērnu, kas atbilstoši valsts vai pašvaldību finansēto vietu skaitam uzņemts profesionālās izglītības programmās un saņem stipendiju. Lai Valsts sociālās apdrošināšanas aģentūra varētu veikt nepieciešamās izmaiņas informācijas sistēmās, paredzēts pārejas periods, proti, Valsts sociālās apdrošināšanas aģentūra no 2018. gada 1. janvāra pārrēķinās pabalsta apmēru un starpību izmaksās ne vēlāk kā līdz 2018. gada 30. aprīlim.Vienlaikus noteikumos Nr. 1517 paredzēts izdarīt šādus grozījumus:* Ņemot vērā to, ka noteikumi tiek papildināti ar jaunu piemaksu pie ģimenes valsts pabalsta par divu un vairāk bērnu no viena līdz 20 gadu vecumam audzināšanu, nepieciešams noteikumu nosaukumu izteikt jaunā redakcijā.
* Ņemot vērā to, ka 2017.gada 22.novembrī Saeimā 2.lasījumā pieņemtais likumprojekts “Grozījumi Valsts sociālo pabalstu likumā” (Saeimas reģ. Nr.1066/Lp12) paredz izslēgt 15.panta trešo daļu, kas nosaka ģimenes valsts pabalsta apmēru par otro, trešo, ceturto un nākamajiem bērniem, tad minētais apmērs tiek iekļauts noteikumu projektā.
* Noteikumu projekts paredz, ka par 9.klases (izlaiduma klases) absolventiem ģimenes valsts pabalsta izmaksa tiek pārtraukta ar 1.oktobri, ja septembrī Valsts sociālās apdrošināšanas aģentūrā nav saņemta informācija par izglītības turpināšanu (jaunajā mācību gadā) pēc 9.klases beigšanas.
* Saskaņā ar Ministru kabineta 2016. gada 5. janvāra sēdes protokollēmuma (prot. Nr.1 28.§) “Likumprojekts “Oficiālās elektroniskās adreses likums”” 13. punktu, kas nosaka, ka visām ministrijām izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi.
* Ņemot vērā, ka jaunā kārtība attiecībā uz piemaksu pie ģimenes valsts pabalsta par divu un vairāk bērnu no viena līdz 20 gadu vecumam audzināšanu stājas spēkā 2018.gada 1.martā, ir paredzēti pārejas noteikumi.
* Ņemot vērā apstākli, ka Oficiālās elektroniskās adreses likuma pārejas noteikumu 4. punkts noteic, ka Oficiālās elektroniskās adreses likuma 5. panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018. gada 1. jūnija, tad attiecīgi noteikumu projekta 13.punkts paredz, ka atlīdzības pieprasītāja norādītā oficiālā elektroniskā adrese kā saziņas veida izmantošana stājas spēkā no 2018. gada 1. jūnija.
 |
| 3. | Projekta izstrādē iesaistītās institūcijas | Labklājības ministrija, Valsts sociālās apdrošināšanas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz Valsts sociālās apdrošināšanas aģentūru, uz ģimenēm ar diviem un vairāk bērniem no viena līdz 20 gadu vecumam.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina Valsts sociālās apdrošināšanas aģentūras pienākumus un veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 255 716 387 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 716 387 | 0 | 0 | 0 | 0 |
| 20.01.00 „Valsts sociālie pabalsti” vispārējā kārtībā sadalāmā dotācija no vispārējiem ieņēmumiem (EKK 21710)  | 255 716 387 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 255 716 387 | 0 |  22 340 440 | 27 075 264 | 27 075 264 |
| 2.1. valsts pamatbudžets | 255 716 387 | 0 |  22 340 440 |  27 075 264 |  27 075 264 |
| 20.01.00 „Valsts sociālie pabalsti”, t.sk.  | 255 716 387 | 0 |  22 340 440 |  27 075 264 |  27 075 264 |
| *Ģimenes valsts pabalsts* | *77 964 437* | *0* |  22 340 440 |  27 075 264 |  27 075 264 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 |  -22 340 440 |  -27 075 264 |  -27 075 264 |
| 3.1. valsts pamatbudžets |  |  |  -22 340 440 | -27 075 264 | -27 075 264 |
| 3.2. speciālais budžets |  |  | 0 | 0 | 0 |
| 3.3. pašvaldību budžets |  |  | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*ar izmaiņām līdz 17.11.2017.  Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam “Ģimenes valsts pabalsta apmēra palielināšana” finansēšanai 2018.gadā 28 240 000 euro apmērā un 2019.gadā un turpmāk ik gadu 32 450 000 euro apmērāFinansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”.Izdevumi ģimenes valsts pabalstiem plānoti atbilstoši pieejamajam finansējumam:

|  |  |  |
| --- | --- | --- |
|  | **Pieejamais finansējums kopā** | tai skaitā: |
| bāzes projekts | papildus piešķirts |
| 2018.gadā | 107 575 325 euro | 79 335 325 euro | 28 240 000 *euro* |
| 2019.gadā | 112 640 668 euro | 80 190 668 euro | 32 450 000 euro |

***Piemaksa pie ģimenes valsts pabalsta atkarībā no bērnu skaita***Piemaksas atkarībā no bērnu skaita aprēķins balstīts uz VSAA statistikas datiem 2017.gadā jūnijā par ģimenes valsts pabalstu saņēmēju skaits, kas saņēma pabalstu par vairākiem bērniem. Tiek pieņemts, ka 2018.gadā un 2019.gadā piemaksu skaits pieaug ik gadu par 1% (līdzvērtīgi ir plānots arī ģimenes valsts pabalstu skaita pieaugums budžetā).Plānots, ka piemaksas pie ģimenes valsts pabalsta par divu un vairāk bērnu no viena līdz 20 gadu vecumam aprūpi apmērs par diviem bērniem ir 10 *euro* mēnesī, par trīs bērniem ir 66 *euro* mēnesī. Savukārt par katru nākamo bērnu piemaksas apmērs ir par 50 *euro* vairāk nekā par iepriekšējo kopējo bērnu skaitu ģimenē. **Izdevumi piemaksai pie ģimenes valsts pabalsta 2018.gadā**

|  |  |  |  |  |
| --- | --- | --- | --- | --- |
|  | Saņēmēju skaits 2017.g. 1.pusgadā, vid. mēnesī | Plānotais saņēmēju skaits 2018.gadā | Piemaksas apmērs, euro | Izdevumi 10 mēnešos, euro |
| Ar 1 bērnu | 138 497 | 139 882 | 0 | **22 340 440** |
| Ar 2 bērniem | 69 996 | 70696 | 10 |
| Ar 3 bērniem | 14 719 | 14 866 | 66 |
| Ar 4 bērniem | 2 724 | 2 751 | 116 |
| Ar 5 bērniem | 710 | 717 | 166 |
| Ar 6 bērniem | 283 | 286 | 216 |
| Ar 7 bērniem | 89 | 90 | 266 |
| Ar 8 bērniem | 41 | 41 | 316 |
| Ar 9 bērniem | 13 | 13 | 366 |
| Ar 10 bērniem | 6 | 6 | 416 |
| Ar 11 un vairāk bērniem | 4 | 4 | 466 |

**Izdevumi piemaksai pie ģimenes valsts pabalsta 2019.gadā**

|  |  |  |  |
| --- | --- | --- | --- |
|  | Plānotais saņēmēju skaits 2018.gadā | Piemaksas apmērs, euro | Izdevumi 12 mēnešos, euro |
| Ar 1 bērnu | 141 281 | 0 | **27 075 264** |
| Ar 2 bērniem | 71 403 | 10 |
| Ar 3 bērniem | 15 015 | 66 |
| Ar 4 bērniem | 2 779 | 116 |
| Ar 5 bērniem | 724 | 166 |
| Ar 6 bērniem | 289 | 216 |
| Ar 7 bērniem | 91 | 266 |
| Ar 8 bērniem | 41 | 316 |
| Ar 9 bērniem | 13 | 366 |
| Ar 10 bērniem | 6 | 416 |
| Ar 11 un vairāk bērniem | 4 | 466 |

Tiek pieņemts, ka 2020.gadā rādītāji saglabājas 2019.gada līmenī. |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | 2017.gada 22.novembrī Saeimā 2.lasījumā pieņemtais likumprojekts “Grozījumi Valsts sociālo pabalstu likumā” (Saeimas reģ. Nr.1066/Lp12) paredzēja arī paplašināt ģimenes valsts pabalstu saņēmēju loku, proti: no 2018. gada 1. janvāra ģimenes valsts pabalstu maksās līdz bērna 20 (šobrīd – līdz 19) gadu vecuma sasniegšanai, kamēr mācās vispārējās izglītības vai profesionālās izglītības iestādē un nav stājies laulībā. Tāpat no nākamā gada 1. janvāra pabalstu maksās arī par bērnu, kas atbilstoši valsts vai pašvaldību finansēto vietu skaitam uzņemts profesionālās izglītības programmās un saņem stipendiju. Lai VSAA varētu veikt nepieciešamās izmaiņas informācijas sistēmās, paredzēts pārejas periods, proti, **VSAA no 2018. gada 1. janvāra pārrēķinās pabalsta apmēru** un starpību izmaksās ne vēlāk kā līdz 30. aprīlim.Atbilstoši Izglītības un zinātnes ministrijas statistikas datiem par izglītojamo skaitu 2017.gadā plānots, ka ģimenes valsts pabalstu skaits 2018.-2019.gadā pieaugs par 21 509 (t.sk. prof. izglītības iestāžu audzēkņu skaits, kuri saņem stipendiju - 15 661, bet personu, kas mācās līdz 20 gadu vecumam vispārējās vai profesionālās izglītības iestādēs – 5848). Ģimenes valsts pabalsta vidējais svērtais apmērs tiek pieņemts 2018.gadā – 22,85 euro, bet 2019.gadā – 20,82 euro.2018.gadā: 21 509 x 12 mēneši x 22,85 euro = 5 897 768 euro2019.gadā: 21 509 x 12 mēneši x 20,82 euro = 5 373 809 euroTiek pieņemts, ka 2020.gadā rādītāji saglabājas 2019.gada līmenī.***Kopējie izdevumi Valsts sociālo pabalstu likumā atbalstītajiem grozījumiem attiecībā uz ģimenes valsts pabalsta saņēmēju loka paplašināšanu un piemaksas pie ģimenes valsts pabalsta izmaksai:******2018.gadā: 22 340 440 + 5 897 768 = 28 238 208 jeb noapaļojot 28 240 000 euro******2019.-20120.gadā: 27 075 264 + 5 373 809 = 32 449 073 jeb noapaļojot 32 450 000 euro****Saskaņā ar Ministru kabineta 2017.gada 9.novembra Nr.56 31 § Labklājības ministrijai izvērtēt 2018.gada pirmā ceturkšņa izdevumu izpildi ģimenes valsts pabalsta izmaksām un gadījumā, ja tiek prognozēts līdzekļu atlikums gada izpildei, Labklājības ministrijai sadarbībā ar Demogrāfijas lietu centru normatīvajos aktos noteiktajā kārtībā sagatavot priekšlikumus līdzekļu pārdalei vienreizēju demogrāfijas un adopcijas jautājumu risināšanai, neradot ietekmi uz valsts budžetu turpmākajiem gadiem.* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Savukārt attiecībā uz e-adreses ieviešanu sabiedrības līdzdalība tika nodrošināta Oficiālās elektroniskās adreses likuma izstrādes laikā, līdz ar to šā projekta izstrādē tā nav nepieciešama.Vienlaikus papildus sabiedrības līdzdalība nav iespējama, ņemot vērā projekta steidzamību – noteikumiem jāstājas spēkā 2018.gada 1.janvārī. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Labklājības ministra vietā

veselības ministre A.Čakša

12.12.2017.

I.Celmiņa, 67021615,

Inese.Celmina@lm.gov.lv